Πικάντικα μύδια με λιγκουίνι
Τα ψιλοκομμένα φιλετάκια αντζούγιας θα δώσουν έξτρα γεύση σε αυτή τη μακαρονάδα.
500 γρ. λιγκουίνι, 1.500 γρ. φρέσκα μύδια, με το κέλυφος, καθαρισμένα, 2 σκελίδες σκόρδο, ψιλοκομμένες, 1-2 καυτερές μικρές πιπεριές τσίλι, ψιλοκομμένες, 2 φιλέτα αντζούγιας, διατηρημένα σε λάδι, στραγγισμένα και ψιλοκομμένα, 20 ντοματίνια, κομμένα στη μέση, ξύσμα από 1 μικρό λεμόνι, 1/2 μάτσο μαϊντανός, ψιλοκομμένος, 50 ml ελαιόλαδο, αλάτι, πιπέρι φρεσκοτριμμένο
Σε άφθονο αλατισμένο νερό που κοχλάζει βράζουμε τα λιγκουίνι 2 λεπτά λιγότερο από όσο αναγράφεται στις οδηγίες της συσκευασίας.Τα στραγγίζουμε και κρατάμε 1 φλιτζ. τσαγιού από το νερό όπου τα βράσαμε.Σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε το σκόρδο με τις πιπερίτσες και την αντζούγια για 1 λεπτό, ίσα ίσα να ροδίσουν. Προσθέτουμε τα μισά ντοματίνια, αλατοπίπερο και σοτάρουμε για άλλα 4-5 λεπτά, μέχρι να μαλακώσουν και σχεδόν να διαλυθούν.Ρίχνουμε τα μύδια και το νερό που κρατήσαμε από τα ζυμαρικά, χαμηλώνουμε τη φωτιά και σκεπάζουμε με το καπάκι. Μαγειρεύουμε για 2-3 λεπτά, μέχρι να ανοίξουν τα μύδια. Όσα δεν ανοίξουν τα πετάμε.Προσθέτουμε τα υπόλοιπα ντοματίνια, τα ζυμαρικά και αλατοπίπερο και ανακατεύουμε για 2 λεπτά, μέχρι τα ζυμαρικά να απορροφήσουν τα υγρά.Αποσύρουμε από τη φωτιά, σκορπίζουμε τον μαϊντανό και το ξύσμα λεμονιού και σερβίρουμε.
Ζυμαρικά,Μύδια